આજે શરૂઆતે ટાટા મોટર્સ કંપનીના શેરમાં છ ટકાનો ઘટાડો નોંધાયો હતો. એ જ પ્રમાણે એશિયન પેઇન્ટ કંપનીનાે શેર પણ પાંચ ટકા તૂટ્યો હતો. બજાજ ઓટો, સિપ્લા, ભેલ, ભારતી એરટેલ, અદાણી પોર્ટ્સ, એનટીપીસી કંપનીના શેરમાં ભારે વેચવાલી જોવાઇ હતી. તો બીજી બાજુ એસબીઆઇ કંપનીના શેરમાં ૩.૧૩ ટકા, ઓએનજીસી કંપનીના શેરમાં ૨.૬૩ ટકા સુધારાની ચાલ નોંધાઇ હતી. બજારના જાણકારોના જણાવ્યા પ્રમાણે સરકારે રૂ. ૫૦૦ અને એક હજારની ચલણી નોટ રદ કરવાના કારણે નાના અને મધ્યમ કદનાં એકમોને મોટી નકારાત્મક અસર થવાની શક્યતાઓ સેવાઇ રહી છે, જેના કારણથી બજારમાં પ્રેશર નોંધાયું છે એટલું જ નહીં વૈશ્વિક બજારમાં પણ અનિશ્ચિતતાભર્યો માહોલ પ્રવર્તી રહ્યો છે. અમેરિકાના નવા રાષ્ટ્રપ્રમુખ કયા પ્રકારની નવી નીતિ લાવે છે તે અંગે શંકા કુશંકા પ્રવર્તતી જોવા મળે છે તેના કારણે બજારમાં પ્રેશર નોંધાયું છે.